google/wiki40b huggingface dataset:
Niels Ødegaard

Arbeidskarriere

Ødegaard startet sin arbeidskarriere i et trykkeri fra 1906 til 1909 og siden som sekretær for O. Mustad & Søn fra 1909 til 1911. Han studerte deretter på Elverum lærerskole og ble uteksaminert i 1913. Han ble da ansatt som lærer i Gjøvik, samt som vikarlærer i Tyldalen, Fluberg og Vardal. Han ledet også Gjøviks skolestyre, var nestleder av oppsynsrådet for Kommunenes Filmcentral og Norsk Film. Han var også styreleder i en rekke lokale bedrifter som Gjøvik Støperi og mek. Verksted, Gjøvik Skifabrik, Gjøvik Auto og Byggeleverandøren, samt at han var styremedlem hos Gumælius og Reklame, Gjøvik Bruk og Norges Industriforbund.

Politisk karriere

Fra 1916 til 1934 var han leder av det lokale Arbeiderparti-laget. Fra 1919 til 1924 var han sjefredaktør i Arbeiderparti-avisen Ny Dag. Ved partisplittelsen i 1923, da et mindretall i Arbeiderpartiet etablerte Norges Kommunistiske Parti, ble partiet delt på ulike måter landet rundt etter hvor de enkelte grupperingene hadde flertall. I Innlandet stod kommunistene sterkt og i Gjøvik kom de i flertall og beholdt partiorganisasjonen og partiavisa Ny Dag. Niels Ødegaard meldte seg ut av Norges Kommunistiske Parti året etter og meldte seg inn i Arbeiderpartiet. Det gikk fort nedover med Ny Dag, som gikk konkurs i 1924. Blant annet i konkurranse med Arbeiderpartiets nyetablerte avis Opland Arbeiderblad, som kom ut fra 30. januar 1924. Fra 1926 ble Ødegaard sjefredaktør i denne avisen.
Han ble valgt inn i Gjøviks kommunestyre i 1919 og satt som ordfører fra 1922 til han måtte gå av under okkupasjonen av Norge i 1940. Etter Andre verdenskrig ble han gjeninnsatt som ordfører og satt helt frem til 1967. Han ble valgt til vararepresentant til Stortinget i perioden 1925-1927 og 1928-1930 for handelsbyene i Hedemark og Oppland (Hamar, Kongsvinger, Lillehammer og Gjøvik). Han ble valgt i 1924 på listen til Norges Kommunistiske Parti, men rett etter valget gikk han tilbake til Arbeiderpartiet. Han ble valgt som stortingsrepresentant i valgene i 1933 og 1936. Under okkupasjonen ble han disponent for A/S Hunton Bruk, hvor han var til 1961. Hans økonomiske politikk ble kjent som «Ødegaardianisme», som var en form for blandingsøkonomi.
Luolong

Luolong (kinesisk: 洛龙区, pinyin: Luòlóng Qū) er et bydistrikt i den kinesiske provinsen Henan, og tilhører byprefekturet Luoyang.
Lulong har et areal på 243 km² og teller 330 000 innbyggere (2003).
Karen Grude Koht

Familie

Hun var datter av lensmann og gårdseier M.A. Grude og Anna Grude (f. Mossige). I 1898 ble hun gift med politiker og historiker Halvdan Koht, og de fikk barna Åse Gruda Skard, psykolog som også ivret for kvinnesak, og Paul Gruda Koht, diplomat og ambassadør.

Utdannelse

I 1893 tok Karen Grude Koht litt skolegang hjemme og på Sandnes, deretter mellomskole på Eikeland.  Hun ble tidlig politisk interessert (Venstre), med unionsoppløsningen, stemmerett og kvinnesak på dagsordenen.  Etter et kortvarig engasjement som huslærer reiste hun til Kristiania og begynte på Fru Ragna Nielsens skole (1894) med anneneksamen i 1895, etterfulgt av folkeskole (1896) og studieopphold ved Sorbonne i Paris (1898) og Oxford University (1908).

Målsak og oversettelser

Koht opparbeidet en sterk interesse for målsaken og språk generelt, og publiserte i Syn og Segn der hun også satt i redaksjonen, samt i For Kirke og Kultur (vesentlig bokanmeldelser). Hun oversatte en del, blant annet Gjer Heimen din Fager (fra svensk, 1903), Naar Jordi Øydest (fra Rene Bazin, fransk, 1913) og Småkarane mine. Ein sumarbok for store og små (fra G. Geijerstam, svensk, 1922).

Forfatterskap

Hennes egen bok Kvinnearbeid kom ut i 1908, omtrent samtidig som hun antok sekretærrollen i det nystiftede Norske Kvinders Nasjonalråd, hvis historie hun beskrev i Norske kvinners nasjonalråd 25 år, Steenske Forlag (1929).
Med biskop Støylen utga hun skoleboken Mi fyste bok (1909), etter påtrykk fra Moltke Moe og Nordahl Rolfsen.

Ettermæle

I 2018 ble flere bygninger og auditorier ved OsloMet gitt nye navn. OsloMet har en tradisjon med å gi bygningene navn etter historiske personer, og da primært kvinner som har betydd mye for fagområder ved universitetet. Et av auditoriene ved campus Pilestredet har fått navnet Karen Grude Kohts auditorium, og ligger i Clara Holsts hus (P46).
Byavisa Drammen

Byavisa Drammen er en gratisavis som gis ut i Drammen i Buskerud. Den kom ut første gang 18. november 2009 etter initiativ fra Christer Lundquist. Ansvarlig redaktør er Geir A. Arneberg. Avisa kommer ut hver onsdag og trykkes i 40 000 eksemplarer og foruten Drammen, distribueres den til husstander i Nedre Eiker og i deler av Lier.
Blokkbok

Blokkbok, på tysk kalt Blockbuch og engelsk block-book, er ei bok som er satt sammen av ettbladstrykk lagd ved hjelp av blokktrykk, i motsetning til ei bok trykt med tekstsider bygd opp av løse, flyttbare typer. Blokktrykk bruker utskårne treplater til bildetrykk, altså tresnitt der både illustrasjonene og teksten er skåret inn på én og samme trykkblokk. Blokkbøkene ble lagd i Europa i siste halvdel av 1400-tallet og framover, og noen få titler ble trykt i flere utgaver med nylagde tresnitt. Bøkene bestod av inntil 50 ark med motiv bare trykt på den ene sida. Innholdet var nesten alltid religiøst, ofte lett forståelige bildebibler som et rimeligere alternativ til større, mer forseggjorte bøker med mer tekst.

Xylografiske inkunabler

Inkunabel er en fagbetegnelse for ei bok, et ark eller bilde som er trykt, ikke håndskrevet eller -tegnet, før 1501 i Europa. Inkunabler er svært sjeldne og verdifulle. Det finnes to typer: De som er trykket fra blokker hvor en hel side er skåret inn, ofte kalt xylografiske inkunabler (på latin også xylographica), altså blokkbøker, og de som er laget med løse typer på en presse av den typen Gutenberg fant opp; disse kalles typografiske inkunabler. Mange forskere forbeholder begrepet inkunabel for sistnevnte type.
En nasjons hjerte

Andre versjoner

For visning i USA ble filmen klippet om og dubbet til engelsk og en innledning med Charles Boyer ble lagt til.
Artur Jędrzejczyk

Landslaget

12. oktober 2010 fikk han sin første landskamp for Polen mot Ecuador
Han ble tatt ut i Polens EM-tropp til EM i Frankrike 2016.
Han ble tatt ut i Polens tropp til VM i fotball 2018 i Russland.
Assuranceforeningen Skuld

Historie

Skuld ble etablert i 1897 i Oslo, Norge, som den første P&I klubben utenfor Storbritannia. Navnet har sitt opphav i norrøn mytologi, der Skuld er en av de mektige gudinnene kjent som norner som vever skjebnens tråder. 
Foreningens formål er gjensidig forsikring av ansvar og tap som medlemmene pådrar seg i direkte forbindelse med driften av de inntegnede skip.

Virksomhet

Skuld er en av tretten medlemmer i International Group of P&I Clubs. P&I klubbene sørger for ansvarsforsikring for omtrent 90% av verdens handelsflåte.
Mål og Mæle

Mål og Mæle er et dansk populærvitenskapelig tidsskrift om språk, som har eksistert siden 1974. Det spenner emnemessig meget vidt og inneholder artikler av varierende vanskelighetsgrad. Tidsskriftet utkommer 4 ganger om året og har i 2007 knapt 1700 abonnenter. Mål og Mæle ble i 1987 tildelt PH-prisen. Redaksjonen består p.t. av professor Carsten Elbro, professor Jørn Lund, professor emeritus Erik Hansen, forskningsadjunkt Kasper Boye og forskningsadjunkt Ken Farø.
Norgesmesterskapet i fotball for menn 1916

Norgesmesterskapet i fotball for menn 1916 ble vunnet av Frigg etter finaleseier 2-0 over Ørn den 8. oktober. Målscorere for Frigg var Ragnvald Smedvik, som scoret i det 70. minutt, og David Andersen, som scoret i det 71. minutt. 4 000 tilskuere overvar kampen som ble spilt på Skøitebanen i Trondheim. Dommer var Peder Christian Andersen, Kristiania Ballklub. Dette var andre gang Frigg vant et norgesmesterskap.
Friggs vinnerlag: Arne Wendelborg, Yngvar Kopsland, Georg Waitz, Thorbjørn Damgaard, Georg Hartmann-Hansen, Fritz Semb-Thorstvedt, Einar Hansen, David Andersen, Ragnvald Smedvik, Bjarne Olsen og Trygve Smith.
Ørns lag: Thorbjørn Falkenberg, R. Paulsen, Th. Hansen, Kristian Johnsen, O. Lindberg, Emil Hansen, Michael Paulsen, Harald Strøm, O. Kristoffersen, Erl. Pedersen og V. Fredo Fredriksen.
Mesterskapet var det siste der bare ett lag fra hver krets kunne delta.
Air Côte d’Ivoire

Historie

Flyselskapet ble etablert 15. mai 2012 som et privat-offentlig enhet, delvis eid av Air France som tiltenkte Port Bouet lufthavn som en regional base.
Air Côte d'Ivoire hadde en startkapital 2,5 milliarder CFA-franc.
Raschøya

Raschøya er en øy som ligger nord/nordøst for Nordaustlandet i Svalbard.
Øyas beliggenhet er nord for Orvin Land. Totalt areal er ca. 2,6 km². Ett mindre vann ligger inne på øya. Øya har ikke noe permanent isdekke. Høyeste punkt er ca. 50 moh.
Øya er oppkalt etter den norske zoologen Halvor Heyerdahl Rasch (1805–1883).
Bjelland kirke

Valgkirke

Kirken fungerte som valgkirke i forbindelse med valgene til Riksforsamlingen på Eidsvoll i 1814.
Slaget ved Carillon

Slaget ved Carillon ble utkjempet den 8. juli 1758 under den franske og indianske krigen (også omtalt som sjuårskrigen). Det ble utkjempet nær Fort Carillon ved bredden av Champlainsjøen i grenseområdet mellom den britiske kolonien New York og den franske kolonien Canada (tilsvarer om lag dagens kanadiske provinser Québec og Ontario).
I slaget, som hovedsakelig fant sted på en høyde om lag 1 km fra selve fortet, tok den franske arméen på 4 000 mann under general Louis-Joseph de Montcalm og Chevalier de Levis en avgjørende seier om den langt større styrken til britene under general James Abercrombie, som gikk til frontalangrep på skyttergravene til franskmennene uten å benytte feltartilleri. Slaget ble det blodigste i krigen med over 3 000 skadede og drepte, over 2 000 briter.
Den amerikanske historikeren Lawrence Henry Gipson skrev om Abercrombie at «aldri har det vært gjort så mange feil under en militærkampanje på amerikansk jord av de ansvarlige.» Mange militærhistorikere har skrevet at slaget ved Carillon er et klassisk eksempel på taktisk militær inkompetanse. Abercrombie, som var sikker på en rask seier, ignorerte flere militære taktikker han kunne benytte, som flankemanøver hvor de kunne ta det franske byrstvernet langs flanken. Han kunne ha ventet på artilleriet sitt eller lagt en beleiring rundt franskmennene. I stedet baserte han seg på feilaktige opplysinger fra en ung militæringeniør og ignorerte samtidig en del av anbefalingene til ingeniøren. Han valgte et direkte frontalangrep på skyttergravene til franskmennene uten å benytte artilleri. Montcalm var urolig over den svake militære stillingen til fortet sitt, men klarte å forsvare stillingen med høy moral. På grunn av dårlig tid hadde han likevel gjort strategiske feil i forberedelsen av forsvaret sitt som en kompetent angriper kunne ha utnyttet og han gjorde selv taktiske feil som gjorde jobben til angriperen enklere.
Festningen ble tatt av britene året etter og har siden blitt kalt Fort Ticonderoga (etter plasseringen). Dette slaget ga raskt festningen et rykte om å være uinntakelig og hadde en effekt på framtidige militære operasjoner i området. Tross i flere storskala militære bevegelser gjennom området, både i den franske og indianske krigen og den amerikanske uavhengighetskrigen, ble dette det eneste store slaget som ble utkjempet nær fortet.
Tongli

Tongli (kinesisk: 同里, pinyin: Tónglǐ) er en storkommune i byfylket Wujiang i provinsen Jiangsu. Den ligger i utkanten av storbyen Suzhou.
Tongli er en av de mange kanalbyer som ligger i området mellom Shanghai og Suzhou. Den er blitt et viktig turistmål med sitt tette nettverk av kanaler og mange steinbroer. Inne i den historiske indre by er det enkelte klassiske kinesiske hager, som Tuisi Yuan fra den senere del av Qingdynastiets tid, og andre severdigheter, som Jiayinhallen, det tidligere hjem til 1900-tallsskuespilleren og hattesamleren Liu Yazi.
Nesozineus

Utseende

Stort sett middelsstore, brun- eller gråaktige trebukker, forholdsvis tettbygde med kraftige bein. Antennene er lengre enn kroppen. Pronotum er nærmest tønneformet med en pigg litt bakenfor midten av siden.

Levevis

Larvene lever i død ved.

Utbredelse

Slekten er vidt utbredt i Sør- og Mellom-Amerika, inkludert Galápagosøyene.
Handikappede Barns Foreldreforening

Handikappede Barns Foreldreforening (HBF) er en landsforening tilknyttet Norges Handikapforbund.
HBF arbeider for å ivareta interessene til barn med funksjonshemming, deres foreldre og pårørende for å bedre barnas oppvekstvilkår og hele familiens livsvilkår.
Foreningen ble stiftet i 1988 og i 1993 hadde foreningen 1268 medlemmer. I 2017 hadde foreningen ca 1800 medlemmer.
Riksvei 3 (Finland)

Riksvei 3 (Finland) (finsk: Valtatie 3) er en finsk riksvei som går via Tammerfors mellom Vasa og Helsingfors. Veiens lengde er 422 km, og den er den finske delen av Europavei 12.
Robert Stephenson

Liv og virke

Tyve år gammel startet han verdens første lokomotivfabrikk sammen med sin far, Michael Longridge og Edward Pease firmaet Robert Stephenson & Company i Forth Street i Newcastle. Virksomheten startet med å levere lokomotivene til The Stockton & Darlington Railway, verdens første lokomotivdrevne offentlige jernbane. Det var denne fabrikken som konstruerte det berømte lokomotivet «The Rocket» som vant det såkalte jernbaneslaget ved Rainhill i 1829, og fikk dermed også bygge lokomotivene for Manchester-Liverpool-jernbanen som åpnet i 1830. Fabrikken Forth Street fortsatte å bygge damplokomotiver helt til 1959, og i 1960  virksomhetenavsluttes.
Robert Stephenson var engasjert i mer enn lokomotivbygging. Han var involvert i en rekke jernbaneanlegg, og konstruerte en rekke berømte broer, så som Gauntless Bridge, Tyne Bridge, Tweed Bridge, Britannia Bridge over Menai stredet, Conwy Bridge, Arnside Viaduct, Sutton Bridge, Victoria Bridge over St Lawrence River ved Montreal i Canada og den beryktede Dee Bridge som kollapset i 1847, et knapt år etter at den ble bygget. Dee Bridge var utført i støpejern, og tålte ikke en tilleggsvekt av ballast rundt svillene som var lagt for å hindre at tresvillene skulle ta fyr av gnister fra lokomotivene. Bare timer etter at ballasten var på plass, kom et lokaltog som brøt gjennom broen, og medførte fem døde og ni sårede. Stephenson ble stilt for retten.
Robert Stephenson kom også til å spille en stor rolle for norsk jernbanebygging. Han besøkte Norge i september 1846 med tanke på en lokomotivjernbane mellom Kristiania og Mjøsa, det som ble Norsk Hoved-Jernbane, åpnet i 1854. Banen ble bygget som et samvirke mellom engelsk og norsk kapital, men i hovedsak med engelsk kompetanse, med Stephenson som den førende, «en af Verdens første Civilingeniører» (Bergh s.39). Stephenson fikk en litt uheldig dobbeltrolle i byggingen av Hovedbanen, ved at han både var ledende ingeniør og dermed ansvarlig for den tekniske løsningen, og også skulle fungere som en oppmann mellom de engelske kapitalistene og den norske stat. Byggingen og idriftsettingen av banen foregikk ikke uten betydelig tautrekking mellom partene. Stephenson måtte besøke anlegget og banen ved flere anledninger. I juli 1851 ankom han Christiania på eget dampskip, medbringende massevis av verktøy som skulle brukes til jernbaneutbyggingen. (Rolt nevner også 1852 og 1854, s.324). TIl tross for uenighetene, ble Stephenson dekorert med St.Olavs orden for sin innsats for å bygge Norges første lokomotivjernbane. 
Robert Stephensons siste reise gikk med yachten Titania til Kristiania 21. august 1859, for å feire den nye jernbanen og for å motta St.Olavs ordenen den 3. september. Under festlighetene fikk han et akutt maveonde som gjorde at han knapt klarte å takke for ordenen, og trakk seg tilbake til Titania. To dager etter ble han gul i huden, og yachten satte straks kurs for England. Reisen tilbake tok syv døgn på grunn av storm. 12. oktober 1859 døde han 56 år gammel, og ble gravlagt i Westminster Abbey (Rolt s.332).
NM i bryting 1914

NM i bryting 1914 ble arrangert i Kristiania 18.-19. april. Arrangør var Fagforeningens IF. Kongepokalen ble vunnet av Paul Amundsen.
Kefeide

Kefeider er variable stjerner som pulserer regelmessig. Navnet kommer fra Delta Cephei, den første stjernen av dette slaget som ble oppdaget. Disse stjernene har forlatt hovedserien og ligger til høyre for den øvre hovedserien og til venstre for de røde kjempene på Hertzsprung-Russell-diagramet, på den såkalte ustabilitetsstripen.
Perioden til endringen av lysstyrken henger sammen med snittet av lysstyrken til kefeiden slik at en kan finne dens absolutte størrelsesklasse ved å måle denne perioden. Så snart en kjenner perioden, tilsynelatende og absolutt størrelsesklasse, kan en finne avstanden til kefeiden. Siden kefeider er synlige i eksterne galakser, kan en bruke kefeider til å måle avstanden mellom Melkeveien og andre galakser.
Orpheus-kvartalet

Orpheus-kvartalet, svensk: Kvarteret Orpheus er et kvartal i Gamla stan i Stockholm. Kvartalet er omgitt av Skeppar Karls gränd i nord, Österlånggatan i vest, Skeppsbron i øst og Bredgränd i sør. Kvartalet består av fem bygårder: Orpheus 1-3 og Orpheus 5 og 6. I Orpheus 3 ligger Sjöfartshuset, et godt bevart barokkpalass fra 1660-tallet.

Navnet

Nesten alle kvartalsnavn i Gamla stan ble til i løpet av 1600-tallet og senere, det er oppkalt etter hendelser og personer (hovedsakelig guder) i gresk og romersk mytologi. Orpheus (Orpheus) var i gresk mytologi en sanger og representerte musikkunsten og lyren. Sangen hans var så vakker at den kunne bringe livløse ting til live og temme ville dyr.

Kvartalet

Orpheus-kvartalet har en nesten trekantet form med kortsiden mot vest. Husene ligger ikke i numerisk rekkefølge; lengst vest mot Österlånggatan ligger nr. 1, etterfulgt av nr. 6, nr. 5 og nr. 2. Lengst mot øst ligger nr. 3. Orpheus 1 (Österlånggatan 9) er bygget sammen med den sørlige naboeiendommen i Marsyas-kvartalet, og forbindes med nabobygningen med et lavt hvelv mot Bredgränd. På fasaden er det dekorert med 1550-tallets typiske gaffelformede ankerjern. I henhold til Stockholms stadsmuseums bygningsbeskrivelse fra 2009 er Orpheus 1 «ett välbevarat exempel på medeltida byggnadskonst, d v s från 1500-talet eller tidigare».
Orpheus 2 er plassert omtrent i midten av kvartalet og strekker seg fra Skeppar Karls gränd til Bredgränd. Bygningen stammer trolig fra 1778, men ble ombygd i 1906 og i 1971 av bygningsfirmaet Viktor Hansson.
Orpheus 3 (Skeppsbron 10) kalles i dag Sjöfartshuset og i tidligere tider for Scharpska huset etter familien Scharp som eide huset 1802-1902. Huset ble bygget i 1667-1670 på initiativ av myntmästaren Isak Cock, senere adlet som Cronström. Arkitekten er ukjent, men muligens var det tegnet av Nikodemus Tessin d.e. eller Jean de la Vallée. Det godt bevarte interiøret var det Louis Masreliez som stod for. Han bodde selv i huset på slutten av 1700-tallet. Sitt nåværende navn fikk huset i 1958, da fire maritime organisasjoner overtok den nedslitte bygningen.
Kiatak

Kiatak (dansk: Northumberland Ø, også kjent som Klatak) er en øy i Qaanaaq kommune, nordvest på Grønland. 
Øya er ikke bebodd, og er ca. 330 km² stor. I stredet mellom denne øya og Qeqertarsuaq (Herbert Ø) kan man se f.eks. hvalross.
Shoreham Hotel

Shoreham Hotel er et hotell i nordvestre Washington, DC, eid av Omni Hotels. Det ligger på hjørnet mellom Connecticut Avenue og Calvert Street. Det ble tegnet av Waddy Butler Wood og bygd i 1930.
Eustathes

Utseende

Små, blanke, brunrøde trebukker. Kroppen er forholdsvis kort og bred, teglrød bortsett fra at antennene og spissen av dekkvingene kan være svarte.

Utbredelse

Gruppen er utbredt i Sørøst-Asia (Filippinene, Sulawesi og Molukkene).
Opostega

Utseende

Små (vingespenn 8 – 12 mm for den arten som forekommer i Norden), slanke, snøhvite møll. Antennene er trådformede, noe kortere enn forvingen. Det innerste antenneleddet er kraftig utvidet og danner et "øyelokk" over fasettøyet.

Levevis

Artene finnes i åpne områder, larvene utvikler seg trolig inne i stengelen på ulike urter.

Utbredelse

Slekten er utbredt i Palearktis, Afrika, Sørøst-Asia og Australia.
Ski-Doo

Ski-Doo er et canadisk snøscootermerke som lages av Bombardier Recreational Products (BRP), tidigere en del av Bombardierkonsernet. BRP eier også det finske snøscooter merket Lynx.
Kauliflori

Kauliflori er den botaniske betegnelsen på blomster og frukt som dannes på stammen og bladløse greiner hos trær. Hos de fleste blomsterplanter dannes blomster på nye skudd eller unge greiner med bladverk, men mer enn 100 arter har utviklet kauliflori. Kakaotreet er et kjent eksempel. Kauliflori er vanligst i tropisk regnskog, men finnes også andre steder, for eksempel hos johannesbrødtreet i middelhavslandene. Blomstene pollineres av en rekke dyregrupper, som fugler, flaggermus, klatrende pattedyr og insekter.
Steak-frites

Steak-frites, som betyr biff [og] pommes frites på fransk, er en rett bestående av biff sammen med pommes frites. Retten anses av noen å være nasjonalretten i Belgia og Frankrike, som begge hevder å være opprinnelsessted. Tradisjonelt blir culotte brukt til denne retten.
Liebermannvillaen

Liebermannvillaen (tysk:Liebermann-Villa) er den tidligere sommervillaen til den tyske maleren Max Liebermann. Villaen ligger direkte ved Store Wannsee i Berlin og har fra april 2006 vært tilgjengelig som museum.

Max Liebermann

Max Liebermann (1847–1935) var en av grunnleggerne til Berlin Secession og president for det prøyssiske kunstakademiet (1920–1933), dan han ble kastet av nasjonalsosialistene. Liebermann malte i huset ca 200 bilder fra hagen og noen av dem er utstilt i andre etasje.

Huset

Liebermann kjøpte i 1909 den 7260 m² store tomten. Allerede i 1910 tilbrakte den på det tidspunkt 63 år gamle og meget suksessrike maleren sin første sommer i huset, sammen med familien. De neste 25 årene skulle han tilbringe somrene her, mens han ellers i året bodde i sitt hus ved Brandenburger Tor. Liebermann innredet sitt atelier i andre etasje av sommervillaen som han kalte Slottet ved sjøen.

Hagen

Den langstrakte tomten er delt av huset selv. Fra terrassen foran villaen har man utsikt over Grosser Wannsee og et parkanlegg strekker seg ned til sjøen. Langs den ene siden av plenen finnes bjørkelunden hvor trærne vokser vilt, og på motsatt side formete hekker. På baksiden av huset finnes staude- og grønnsakhage.

Museet

I museet er flere av Liebermanns verker utstilt, og det finnes også rom for skiftende utstillinger. Huset inneholder også en dokumentasjonsutstilling.
Sidrabukten

Sidrabukta (arabisk: خليج السدرة‎‎, Khalij as-Sidra), også kjent som Sirtegulfen (arabisk: خليج سرت‎‎, Khalij Surt), er en bukt utenfor Libyas kyst. Navnet Sirte kommer av det greske ordet for «sandbanke».
Bukta er også historisk kjent som Store Syrte (latin: Syrtis Major; gresk: Σύρτις μεγάλη), dette som motstykke til Lille Syrte (Syrtis Minor), ved Tunisia.
Bukta måler 439 kilometer fra Boreum-odden (dagens Ras Teyonas) på østsiden, til Cephalae-odden (dagens Ras Kasr Hamet) i vest. Buktas største utbredelse inn i landet er 177 kilometer, og totalt dekker gulfen et område på 57 000 kvadratkilometer.

Historie

Bukta nevnes i antikke kilder, blant annet i Apostlenes gjerninger i Det nye testamente.
Under andre verdenskrig ble det utkjempet to sjøslag i Sidrabukten mellom den italienske marinen og britiske marinen: det første slaget ved Sirte fant sted 17. desember 1941, og det andre 22. mars 1942.
Negerdalen

Negerdalen er en geologisk forsenkning mellom Negerfjellet i syd og Tjuvfjordhorga i nord på Edgeøya, Svalbard. Negerdalen gjennomskjærer øyens sydøstre utstikker fra kyst til kyst, fra Halvmånesundet i sydøst til Tjuvfjorden i nordvest. Berggrunnen i dette området består av sort skifer, som har gitt betegnende navn på flere geografiske steder i egnen.
Dalen fikk sitt navn av engelske sjømenn på 1600-tallet på grunn av fargen på det omliggende berget, Negro Point, og selv om navnet i dag kan oppfattes som støtende for enkelte, har ikke Norsk Polarinstitutt noen planer om å endre navnet.